iraklixyz/georgian-wikipedia-cleaned huggingface dataset:
გაეროს უშიშროების საბჭოს რეზოლუცია 1079

გაეროს უშიშროების საბჭოს რეზოლუცია 1079 ერთხმად მიიღეს 1996 წლის 15 ნოემბერს, მას შემდეგ, რაც გახსენებულ იქნა წინა რეზოლუციები ხორვატიის შესახებ, მათ შორის 1023 (1995), 1025 (1995), 1037 (1996), 1043 (1996) და 1069 (1996), საბჭომ 1997 წლის 15 ივლისამდე გააგრძელა გაეროს გარდამავალი ადმინისტრაციის მანდატი აღმოსავლეთ სლავონიაში, ბარანიასა და დასავლეთ სირმიუმში .

უშიშროების საბჭომ მიესალმა იმ პროგრესს, რომელსაც „“-მა მიაღწია აღნიშნული ტერიტორიების ხორვატიისთვის დაბრუნების ხელშეწყობის საქმეში. ხორვატიასა და ადგილობრივ სერბებს შორის გაფორმებული ძირითადი შეთანხმება ითვალისწინებდა გაეროს დროებითი ადმინისტრაციის შექმნას 12 თვის ვადით და უშვებდა მისი მოქმედების კიდევ ერთი წლით გაგრძელებას ერთ-ერთი მხარის მოთხოვნის საფუძველზე (რაც ადგილობრივმა სერბებმა მოითხოვეს). გენერალურმა მდივანმა ბუტროს ბუტროს-გალიმ წარადგინა რეკომენდაცია „“-ის მანდატის ექვსი თვით გახანგრძლივების შესახებ.

ხორვატიასა და ადგილობრივ სერბთა თემს მოუწოდეს, ერთობლივად ეთანამშრომლათ „“-თან იმ პირობების შესაქმნელად, რომლებიც შესაძლებელს გახდიდა ადგილობრივი არჩევნების ჩატარებას. ორივე მხარეს ასევე უნდა დაეცვა „ძირითადი შეთანხმება“ და პატივი ეცათ ყველა ეთნიკური ჯგუფის უფლებებისთვის. დაცული უნდა ყოფილიყო ლტოლვილთა საკუთარ სახლებში დაბრუნების უფლება, ხოლო პოლიციის ეფექტურ ფუნქციონირებაზე პასუხისმგებლობა ორივე მხარეს დაეკისრა.

ბოლოს, გენერალურ მდივანს დაევალა 1997 წლის 15 თებერვლისა და 1 ივლისისთვის მოემზადებინა ანგარიში მოვლენათა განვითარების შესახებ და წარედგინა რეკომენდაციები „“-ის სტრუქტურული რეორგანიზაციისა და ხორვატიაში გაეროს წარმომადგენლობის თაობაზე.
გაეროს უშიშროების საბჭოს რეზოლუცია 1357

გაეროს უშიშროების საბჭოს რეზოლუცია 1357, მიიღეს 2001 წლის 21 ივნისს, წინა რეზოლუციების გახსენების შემდეგ — 1031 (1995), 1035 (1995), 1088 (1996), 1103 (1997), 1107 (1997), 1144 (1997), 1168 (1998), 1174 (1998), 1184 (1998), 1247 (1999) და 1305 (2000) — საბჭომ გაახანგრძლივა გაეროს მისიის ბოსნია და ჰერცეგოვინაში მანდატი 2002 წლის 21 ივნისამდე და ნება დართო ნატოს ხელმძღვანელობით მოქმედ სტაბილიზაციის ძალებში მონაწილე სახელმწიფოებს, გაეგრძელებინათ მონაწილეობა დამატებით თორმეტი თვის განმავლობაში.

უშიშროების საბჭომ ხაზი გაუსვა დეიტონის შეთანხმების (ზოგადი ჩარჩო შეთანხმება) მნიშვნელობას და იმ როლს, რომელიც ხორვატიას, იუგოსლავიის ფედერაციულ რესპუბლიკას (სერბეთი და მონტენეგრო) და სხვა სახელმწიფოებს უნდა შეესრულებინათ ბოსნია და ჰერცეგოვინაში სამშვიდობო პროცესში. სიტუაცია კვლავაც წარმოადგენდა საფრთხეს მშვიდობასა და უსაფრთხოებისთვის, და საბჭო იყო გადაწყვეტილი ხელი შეეწყო კონფლიქტის მშვიდობიანი გადაწყვეტისთვის.

გაეროს წესდების თავის საფუძველზე მოქმედებით, საბჭომ შეახსენა ბოსნია და ჰერცეგოვინის ხელისუფლებას და სხვა მხარეებს მათი პასუხისმგებლობა დეიტონის შეთანხმების განხორციელების შესახებ. მან ასევე ხაზი გაუსვა ბოსნია და ჰერცეგოვინაში მაღალი წარმომადგენლის როლს შეთანხმების შესრულების მონიტორინგში და მნიშვნელობა მიანიჭა ყოფილი იუგოსლავიის საერთაშორისო სისხლის სამართლის ტრიბუნალთან თანამშრომლობას.

უშიშროების საბჭომ შეაქო -ში მონაწილე ქვეყნები და მოუწოდა მათ გაეგრძელებინათ ოპერაციები დამატებით თორმეტი თვის განმავლობაში; საჭიროების შემთხვევაში, მანდატი შეიძლებოდა კიდევ გაგრძელებულიყო ქვეყანაში არსებული ვითარებიდან გამომდინარე. ასევე ნებადართული იქნა აუცილებელი ზომების გამოყენება, მათ შორის ძალის გამოყენება და თვითდაცვა, შეთანხმებების შესრულებისა და -ის პერსონალის უსაფრთხოებისა და გადაადგილების თავისუფლების უზრუნველსაყოფად. ამასთან, -ის მანდატი, რომელიც მოიცავდა საერთაშორისო პოლიციის ძალას , გაგრძელდა 2002 წლის 21 ივნისამდე. ქვეყნებს მოუწოდეს უზრუნველეყოთ ადგილობრივი პოლიციის ძალების ტრენინგი, აღჭურვა და მხარდაჭერა ბოსნია და ჰერცეგოვინაში, ხოლო გენერალურ მდივან კოფი ანანს სთხოვეს წარმოედგინა ანგარიშები ბოსნია და ჰერცეგოვინაში მაღალი წარმომადგენლისგან მიღებული ინფორმაციის საფუძველზე.
გაეროს უშიშროების საბჭოს რეზოლუცია 1885

გაეროს უშიშროების საბჭოს რეზოლუცია 1885 ერთხმად იქნა მიღებული 2009 წლის 15 სექტემბერს.

რეზოლუცია
სუბრეგიონული სტაბილურობისადმი არსებული იმ საფრთხეების გათვალისწინებით, რომლებსაც, კერძოდ, ნარკოტრაფიკი, ორგანიზებული დანაშაული და იარაღის უკანონო ვაჭრობა ქმნის, და სიერა-ლეონეს სპეციალური სასამართლოს უსაფრთხოების უზრუნველყოფის საქმეში ლიბერიაში გაეროს მისიის მხარდაჭერის მუდმივი საჭიროების დადასტურებით, უშიშროების საბჭომ მისიის მანდატი 2010 წლის 30 სექტემბრამდე გააგრძელა.

ერთხმად მიღებული რეზოლუცია 1885 (2009) მოქმედებდა გაეროს წესდების თავის შესაბამისად, საბჭომ უფლებამოსილება მიანიჭა გაეროს მისიას ლიბერიაში , დახმარება გაუწიოს ლიბერიის მთავრობას 2011 წლის საპრეზიდენტო და საკანონმდებლო არჩევნების ჩატარებაში. ამასთან, საბჭომ მხარი დაუჭირა გენერალური მდივანის რეკომენდაციას, რომლის თანახმადაც, თავისუფალი, სამართლიანი და კონფლიქტის გარეშე ჩატარებული არჩევნები უნდა გახდეს ძირითადი კრიტერიუმი -ის სამომავლო შემცირებისთვის.

საბჭომ თხოვნით მიმართა გენერალურ მდივანს, შეემუშავებინა სტრატეგიული ინტეგრირებული გეგმა კრიტერიუმების მისაღწევად მიმართული საქმიანობის კოორდინაციისთვის. საბჭომ ხაზი გაუსვა მშვიდობის დამყარების, მშვიდობის შენარჩუნების, მშვიდობის მშენებლობისა და განვითარების პროცესებს შორის მჭიდრო კავშირისა და ინტეგრაციის აუცილებლობას, რათა უზრუნველყოფილ იქნას ეფექტური რეაგირება პოსტკონფლიქტურ სიტუაციებზე.

საბჭომ დამატებით მხარი დაუჭირა გენერალური მდივანის რეკომენდაციას -ის შემცირების მესამე ეტაპის განხორციელების შესახებ, 2009 წლის ოქტომბრიდან 2010 წლის მაისამდე პერიოდში. აღნიშნული გულისხმობს 2 029 სამხედრო მოსამსახურის რეპატრიაციას, რის შედეგადაც მისიის სამხედრო ძალა 8 202 ადამიანით განისაზღვრება, ხოლო პოლიციური კონტინგენტი არსებული დამტკიცებული რაოდენობით შენარჩუნდება.

საბჭომ კიდევ ერთხელ დაადასტურა თავისი განზრახვა, საჭიროების შემთხვევაში, გენერალურ მდივანს მიანიჭოს უფლებამოსილება, განახორციელოს ჯარების დროებითი რედეპლოიაცია ლიბერიაში გაეროს მისიასა და კოტ-დ’ივუარში გაეროს ოპერაციას შორის, და მოუწოდა იმ ქვეყნებს, რომელთა კონტინგენტებიც მონაწილეობენ ამ მისიებში, მხარი დაუჭირონ აღნიშნულ ძალისხმევას.
გაეროს უშიშროების საბჭოს რეზოლუცია 1890

გაეროს უშიშროების საბჭოს რეზოლუცია 1890 ერთხმად იქნა მიღებული 2009 წლის 8 ოქტომბერს.

რეზოლუცია
ავღანეთში ძალადობისა და კრიმინალის ზრდის გამო ღრმა შეშფოთების გამოხატვით, უშიშროების საბჭომ 12 თვით გააგრძელა უსაფრთხოების მხარდაჭერის საერთაშორისო ძალების მანდატი, 2009 წლის 13 ოქტომბრის შემდგომი პერიოდისთვის.

რეზოლუცია 1890-ის (2009) ერთხმად მიღებასთან ერთად, საბჭომ ასევე მოუწოდა წევრ სახელმწიფოებს, გამოყონ პერსონალი, აღჭურვილობა და სხვა რესურსები, რათა უსაფრთხოების მხარდაჭერის საერთაშორისო ძალებმა შეძლონ უსაფრთხოებისა და დახმარების სფეროში არსებული გამოწვევების დაძლევა. საბჭომ ხაზი გაუსვა ავღანეთის უსაფრთხოების სექტორის გაძლიერების მნიშვნელობას, რათა მას მთელი ქვეყნის მასშტაბით კანონის უზენაესობის დამყარების შესაძლებლობა მიეცეს. ამასთან, საბჭომ მოუწოდა უსაფრთხოების მხარდაჭერის საერთაშორისო ძალებსა და სხვა პარტნიორებს, მხარი დაუჭირონ ავღანეთის ეროვნული არმიისა და ავღანეთის ეროვნული პოლიციის დაგეგმილ გაფართოებას.
გაეროს უშიშროების საბჭოს რეზოლუცია 1735

გაეროს უშიშროების საბჭოს რეზოლუცია 1735 მიღებულია 2006 წლის 22 დეკემბერს. მას შემდეგ, რაც საბჭომ განიხილა ტერორიზმის შესახებ ადრე მიღებული რეზოლუციები: 1267 (1999), 1333 (2000), 1363 (2001), 1373 (2001), 1390 (2001), 1452 (2002), 1455 (2003), 1526 (2004), 1566 (2004), 1617 (2005), 1624 (2005) და 1699 (2005). საბჭომ გააუმჯობესა ტერორისტების იდენტიფიცირებისა და კონტროლის მექანიზმები.

რეზოლუცია
დაკვირვებები
უშიშროების საბჭომ ტერორიზმი საერთაშორისო მშვიდობისა და უსაფრთხოების ერთ-ერთ ყველაზე დიდ საფრთხედ მიიჩნია. დაიგმო და შეშფოთება გამოიხატა ალ-კაიდას, უსამა ბინ ლადენის, თალიბანისა და სხვა პირებისა თუ დაჯგუფებების მხრიდან თავდასხმების მზარდ რაოდენობაზე. საბჭოს წევრებმა კიდევ ერთხელ ხაზი გაუსვეს, რომ ტერორიზმის დამარცხება შესაძლებელია მხოლოდ უფრო მოცულობითი მიდგომებით და ყველა ქვეყნის თუ საერთაშორისო ორგანიზაციის აქტიური თანამშრომლობით. ამ კონტექსტიდან გამომდინარე მნიშვნელოვნად იყო მიჩნეული დიალოგი 1267-ე კომიტეტსა და სახელმწიფოებს შორის. ასევე დაუჭირეს მხარი ინტერპოლთან თანამშორმლობას.

ამასთანავე, რეზოლუციის პრეამბულაში გამოითქვა შეშფოთება ტერორისტული დაჯგუფებებისა და ცალკეული პირების მიერ ინტერნეტის ბოროტად გამოყენებაზე. ყურადღება გამახვილდა საფრთხის ცვალებად ბუნებაზე, განსაკუთრებით იმ გზებზე, რომლებსაც ტერორისტები იყენებენ საკუთარი იდეოლოგიების და პროპაგანდის გამოსაქვეყნებლად.

აქტები
შემდეგი ზომები ამოქმედდა გაეროს წესდების თავის შესაბამისად, რაც მათ საერთაშორისო სამართლის ფარგლებში სავალდებულო ძალას ანიჭებს.

ყველა ქვეყანას დაეკისრა ვალდებულება, დააწესოს იარაღის ემბარგო, აკრძალოს გადაადგილება და დააწესოს ფინანსური სანქციები ყველა ტერორისტული დაჯგუფებებისა და პირების წინააღმდეგ. ამასთან ერთად, სახელმწიფოებს შეუძლიათ წარადგინონ კანდიდატები სანქციების სიაში შესაყვანად, რისთვისაც მათ რეზოლუციის დანართში მითითებული ფორმა უნდა გამოიყენონ.
1267-ე კომიტეტს კი დაევალა იმ სახელმძღვანელო წესების შემუშავება და დანერგვა, რომლებიც განსაზღვრავს პირის სიიდან ამორიცხვის პროცედურებს

რეზოლუცია დაწვრილებით განმარტავს ამ წესების განხორციელების გზებს, მათ შორის გამონაკლის შემთხვევებს, ურთიერთთანამშრომლობას, ინფორმაციის გაცვლას, თალიბანის წინააღმდეგ მიმართულ სანქციებსა და საზოგადოების ინფორმირებას.
ამასთანავე, ნიუ-იორკში განთავსებული მონიტორინგის ჯგუფის მანდატი კიდევ 18 თვით გახანგძლივდა.
გაეროს უშიშროების საბჭოს რეზოლუცია 1128

გაეროს უშიშროების საბჭოს რეზოლუცია 1128 ერთხმად მიიღეს 1997 წლის 12 სექტემბერს, ტაჯიკეთსა და ტაჯიკეთ-ავღანეთის საზღვარზე არსებული ვითარების შესახებ ყველა წინა რეზოლუციის გახსენების შემდეგ — საბჭომ გაეროს დამკვირვებელთა მისიას ტაჯიკეთში მანდატი ორი თვით, 1997 წლის 15 ნოემბრამდე გაუგრძელა.

საბჭომ აღნიშნა, რომ მოლაპარაკებები ტაჯიკეთის მთავრობასა და ტაჯიკეთის გაერთიანებულ ოპოზიციას შორის წარმატებით დასრულდა და 1997 წლის 27 ივნისს გაფორმდა შეთანხმება. ხაზი გაესვა იმ გარემოებას, რომ „გენერალური შეთანხმების“ იმპლემენტაცია მოითხოვდა ყველა მხარის ძალისხმევას, ასევე გაეროსა და საერთაშორისო თანამეგობრობის მხარდაჭერას, მით უმეტეს იმის გათვალისწინებით, რომ ვითარება ტაჯიკეთში კვლავ არასტაბილური რჩებოდა.

ვინაიდან დამტკიცდა გენერალური მდივნის რეკომენდაციები -ის მანდატის გაფართოების შესახებ, მხარეებს მოუწოდეს, სრულად განეხორციელებინათ „გენერალური შეთანხმება“ და განეახლებინათ მუშაობა ეროვნული შერიგების კომისიაში, დედაქალაქ დუშანბეში.მათ ასევე უნდა უზრუნველეყოთ გაერთიანებული ეროვნების ორგანიზაციის, დამოუკიდებელ სახელმწიფოთა თანამეგობრობისა (დსთ) და სხვა საერთაშორისო სამშვიდობო პერსონალის უსაფრთხოება და გადაადგილების თავისუფლება.

რეზოლუცია დასრულდა მითითებით გენერალური მდივნის, კოფი ანანის მიმართ, რათა მას შეემუშავებინა დამატებითი გზები გაეროს პერსონალის უსაფრთხოების უზრუნველსაყოფად და მუდმივად მიეწოდებინა ინფორმაცია უშიშროების საბჭოსთვის ტაჯიკეთში მოვლენების განვითარების შესახებ.
გაეროს უშიშროების საბჭოს რეზოლუცია 1895

გაეროს უშიშროების საბჭოს რეზოლუცია 1895 ერთხმად იქნა მიღებული 2009 წლის 18 ნოემბერს.

რეზოლუცია
უშიშროების საბჭომ კიდევ ერთი წლით, 2010 წლის 18 ნოემბრამდე, გააგრძელა ევროკავშირის სტაბილიზაციის ძალების მანდატი. აღნიშნული ძალების დანიშნულებაა დეიტონის სამშვიდობო შეთანხმების პირობების შესრულების უზრუნველყოფა, რომელმაც 1995 წელს ბოსნია და ჰერცეგოვინაში საომარი მოქმედებები დაასრულა.

რეზოლუცია 1895-ის ერთხმად მიღებით, საბჭო ასევე მიესალმა გადაწყვეტილებას ქვეყანაში ჩრდილოატლანტიკური ხელშეკრულების ორგანიზაციის შტაბ-ბინის შენარჩუნების შესახებ. სწორედ ნატო ხელმძღვანელობდა მრავალეროვნული სტაბილიზაციის ძალებს , რომლებმაც 2004 წელს სამშვიდობო პასუხისმგებლობა -ს გადააბარეს. ამასთან, საბჭომ აღიარა ორივე ორგანიზაციის უფლება, მიიღონ ყველა საჭირო ზომა თავდასხმებისგან ან მუქარისგან თავის დასაცავად.

საბჭომ კიდევ ერთხელ დაადასტურა, რომ სამშვიდობო შეთანხმების შემდგომ განხორციელებაზე პირველადი პასუხისმგებლობა ბოსნიის ხელისუფლებას ეკისრება. რეზოლუციაში აღნიშნულია, რომ მათი მხრიდან ვალდებულებების შესრულება — კერძოდ, სრული თანამშრომლობა ყოფილი იუგოსლავიის საერთაშორისო ტრიბუნალთან — განსაზღვრავს საერთაშორისო თანამეგობრობისა და ძირითადი დონორების მზაობას, კვლავაც გააგრძელონ მხარდაჭერა.

საბჭომ ასევე ხაზგასმით აღნიშნა თავისი სრული მხარდაჭერა უმაღლესი წარმომადგენლისადმი სამშვიდობო შეთანხმების შესრულების მონიტორინგის პროცესში და აღიარა, რომ იგი წარმოადგენს საბოლოო ინსტანციას ადგილზე შეთანხმების სამოქალაქო იმპლემენტაციის ინტერპრეტაციასთან დაკავშირებით.
გაეროს უშიშროების საბჭოს რეზოლუცია 951

გაეროს უშიშროების საბჭოს რეზოლუცია 951 მიიღეს კენჭისყრის გარეშე 1994 წლის 21 ოქტომბერს, საერთაშორისო სასამართლოს მოსამართლის, ნიკოლაი ტარასოვის, 1994 წლის 28 სექტემბერს გარდაცვალების გათვალისწინებით, საბჭომ გადაწყვიტა, რომ -ში გათავისუფლებულ ადგილზე არჩევნები ჩატარდებოდა 1995 წლის 26 იანვარს — უშიშროების საბჭოში და გენერალური ასამბლეის სხდომაზე, მისი 49-ე სესიის ფარგლებში.
ტარასოვი, რუსი დიპლომატი, სასამართლოს წევრი იყო 1985 წლიდან. მისი უფლებამოსილება უნდა დასრულებულიყო 1997 წლის თებერვალში.
გაეროს უშიშროების საბჭოს რეზოლუცია 1129

გაეროს უშიშროების საბჭოს რეზოლუცია 1129 მიიღეს 1997 წლის 12 სექტემბერს, ერაყის შესახებ ყველა წინა რეზოლუციის, მათ შორის „ნავთობი საკვების წილ“ პროგრამასთან დაკავშირებული 986-ე (1995) და 1111-ე (1997) რეზოლუციების გახსენების შემდეგ — საბჭომ დაადგინა, რომ 1111-ე რეზოლუციის დებულებები ძალაში რჩებოდა, თუმცა დაუშვა სპეციალური პირობები, რათა ერაყს ნავთობის გაყიდვა უფრო ხელსაყრელ ვადებში შესძლებოდა.

1997 წლის 8 ივნისს უშიშროების საბჭომ ერაყში პროგრამა „ნავთობი საკვების წილ“ დამატებით 180 დღით გააგრძელა. საბჭომ აღნიშნა ერაყის მთავრობის გადაწყვეტილება, რომლის მიხედვითაც 1997 წლის 8 ივნისიდან 13 აგვისტომდე ნავთობისა და ნავთობპროდუქტების ექსპორტი არ განხორციელებულა. ამის გამო საბჭომ შეშფოთება გამოხატა იმ ჰუმანიტარული შედეგების გამო, რომელიც ერაყელ ხალხს ნავთობის გაყიდვიდან მიღებული შემოსავლების დეფიციტის გამო დაატყდა თავს. საბჭო მოწოდებული იყო, არ დაეშვა ჰუმანიტარული მდგომარეობის შემდგომი გაუარესება.

მოქმედებდა რა გაეროს წესდების თავის შესაბამისად, ქვეყნებს მიეცათ უფლება, მოეხდინათ ერაყიდან ნავთობისა და ნავთობპროდუქტების იმპორტი 8 ივნისიდან 120 დღის განმავლობაში, რომელთა საერთო ღირებულება არ აღემატებოდა ერთ მილიარდ აშშ დოლარს. 1997 წლის 4 ოქტომბრიდან კი განისაზღვრა 60-დღიანი პერიოდი, რომლის დროსაც ნებადართული იყო შემდგომი იმპორტი, კვლავ არაუმეტეს ერთი მილიარდი აშშ დოლარისა.

მიესალმნენ გენერალური მდივნის, კოფი ანანის განზრახვას, თვალი ედევნებინა ერაყში მოწყვლადი ჯგუფების საჭიროებებზე დაკვირვების პროცესისა და მათზე ერაყის მთავრობის რეაგირებისათვის. იმ ნივთების შეძენამდე, რომლებიც სიაში არ ფიგურირებდა, აუცილებელი იყო გეგმაში შესაბამისი ცვლილებების შეტანის მოთხოვნა.

რუსეთმა რეზოლუცია 1129-ის კენჭისყრისას თავი შეიკავა, ხოლო საბჭოს დანარჩენმა 14-მა წევრმა მას მხარი დაუჭირა. რუსულმა მხარემ განაცხადა, რომ ტექსტი ნაჩქარევად იქნა დამტკიცებული და რეზოლუციაში ყველა მოსაზრება არ იყო ასახული.
გაეროს უშიშროების საბჭოს რეზოლუცია 1057

გაეროს უშიშროების საბჭოს რეზოლუცია 1057 ერთხმად იქნა მიღებული 1996 წლის 30 მაისს, მას შემდეგ, რაც საბჭომ განიხილა გენერალური მდივნის ბუტროს ბუტროს-გალი მიერ წარმოდგენილი ანგარიში -ის საქმიანობის შესახებ. განხილვის პროცესში უშიშროების საბჭომ განსაკუთრებული ყურადღება გაამახვილა ახლო აღმოსავლეთში არსებული დაძაბული ვითარების მშვიდობიანი გზით მოგვარებაზე და აღნიშნა, რომ რეგიონში მტკიცე, სამართლიანი და ხანგრძლივი მშვიდობის დამყარება საერთაშორისო საზოგადოების ერთ-ერთი უმთავრესი ამოცანა იყო.

რეზოლუციით საბჭომ გადაწყვიტა, მხარეებისთვის კიდევ ერთხელ მოეწოდებინა დაუყოვნებლივ შეესრულებინათ 338 (1973) რეზოლუციის მოთხოვნები, რომელიც ცეცხლის შეწყვეტასა და მოლაპარაკებების გაგრძელებას ითვალისწინებდა. ამასთანავე, უშიშროების საბჭომ -ის მანდატი კიდევ ექვსი თვით, 1996 წლის 30 ნოემბრამდე განაახლა და გენერალურ მდივანს სთხოვა აღნიშნული ვადის ბოლოსთვის წარედგინა ახალი ანგარიში რეგიონში არსებული სამხედრო-პოლიტიკური მდგომარეობისა და სამშვიდობო ძალების საქმიანობის შესახებ.

ეს სამშვიდობო ძალა თავდაპირველად 1974 წელს შეიქმნა, რათა ზედამხედველობა გაეწია ისრაელისა და სირიის შეიარაღებულ ძალებს შორის დადებული ცეცხლის შეწყვეტის შეთანხმებისთვის. მისი მთავარი ფუნქცია იყო მხარეებს შორის დაპირისპირების თავიდან აცილება, უსაფრთხოების ზონის კონტროლი და საზღვრისპირა რეგიონში სტაბილურობის შენარჩუნება, რაც ახლო აღმოსავლეთის მშვიდობის პროცესისთვის მნიშვნელოვან ფაქტორს წარმოადგენდა.
გაეროს უშიშროების საბჭოს რეზოლუცია 919

გაეროს უშიშროების საბჭოს რეზოლუცია 919 მიიღეს 1994 წლის 25 მაისს, სამხრეთ აფრიკასთან დაკავშირებული ყველა რეზოლუციის — კერძოდ, რეზოლუციების 282 (1970), 418 (1977), 421 (1977), 558 (1984) და 591 (1986) — გათვალისწინების შემდეგ, საბჭომ მიმართა ბოლოდროინდელ საყოველთაო არჩევნებს და ახალ მთავრობას და გაეროს წესდების მე-7 თავის შესაბამისად გადაწყვიტა შეწყვიტოს სამხრეთ აფრიკის მიმართ დაწესებული იარაღის ემბარგო და ყველა სხვა შეზღუდვა.
სხვა რეზოლუციებით დაწესებული ღონისძიებებიც შეწყდებოდა. რეზოლუცია 421-ით დაარსებული უშიშროების საბჭოს კომიტეტი ასევე დაიშალა.
სამხრეთ აფრიკის ვიცე-პრეზიდენტმა ტაბო მბეკიმ დადებითად შეაფასა შეზღუდვების მოხსნა და აღნიშნა, რომ ეს იყო „საერთაშორისო ორგანიზაციის მიერ იმის აღიარება, რომ ჩვენ (სამხრეთ აფრიკა) დემოკრატიულ სახელმწიფოდ ვიქეცით".
გაეროს უშიშროების საბჭოს რეზოლუცია 1131

გაეროს უშიშროების საბჭოს რეზოლუცია 1131 ერთხმად მიიღეს 1997 წლის 29 სექტემბერს, დასავლეთ საჰარის შესახებ ყველა წინა რეზოლუციის გახსენების შემდეგ — საბჭომ დასავლეთ საჰარაში რეფერენდუმის ჩატარების გაეროს მისიას მანდატი 1997 წლის 20 ოქტომბრამდე გაუგრძელა.

რეზოლუციაში გამოხატული იყო კმაყოფილება იმის გამო, რომ როგორც მაროკომ, ისე პოლისარიოს ფრონტმა ითანამშრომლეს გენერალური მდივნის პირად წარმომადგენელთან. საბჭომ კიდევ ერთხელ დაადასტურა თავისი ერთგულება დასავლეთ საჰარის ხალხისათვის თვითგამორკვევის მიზნით თავისუფალი, სამართლიანი და მიუკერძოებელი რეფერენდუმის ჩატარებისადმი.

-ს მანდატი გაგრძელდა იმისათვის, რათა მომზადებულიყო ამომრჩეველთა იდენტიფიკაციის პროცესის განახლება და საბჭოს დაინტერესებულ წევრებს საშუალება მიცემოდათ, საკუთარ ხელისუფლებებთან კონსულტაციები გაემართათ ოპერაციის დაგეგმილ გაფართოებასთან დაკავშირებით. საბჭომ ასევე მხარი დაუჭირა კოფი ანანის რეკომენდაციას -ს მანდატის 1998 წლის 20 აპრილამდე გაგრძელების შესახებ, რათა გაგრძელებულიყო იდენტიფიკაციის პროცესი.
გაეროს უშიშროების საბჭოს რეზოლუცია 1396

გაეროს უშიშროების საბჭოს რეზოლუცია 1396 მიღებულია 2002 წლის 5 მარტს, ბოსნია და ჰერცეგოვინაში არსებული ვითარების შესახებ 1031-ე (1995), 1088-ე (1996), 1112-ე (1997), 1256-ე (1999) და 1357-ე (2001) რეზოლუციების დადასტურების შემდეგ, საბჭო მიესალმა მშვიდობის იმპლემენტაციის საბჭოს სამეთვალყურეო ჯგუფის მიერ 2002 წლის 28 თებერვალს მიღებულ გადაწყვეტილებას. აღნიშნული გადაწყვეტილება ეხებოდა ევროკავშირის წინადადებას, რომლის მიხედვითაც, 2003 წლის 1 იანვრიდან ევროკავშირის პოლიციის მისია ჩაანაცვლებდა გაეროს მისიას ბოსნია და ჰერცეგოვინაში .

უშიშროების საბჭომ გაიხსენა დეიტონის შეთანხმება და -ის მანდატის დასრულების შემდეგ გარდამავალი პერიოდისთვის მზადება. საბჭო დაეთანხმა პედი ეშდაუნის დანიშვნას ბოსნია და ჰერცეგოვინაში უმაღლეს წარმომადგენლად, რომელიც შეცვლიდა ვოლფგანგ პეტრიჩს;მისი მუშაობა და მიღწევები საბჭომ დადებითად შეაფასა.

რეზოლუცია მიესალმა -ის დაფუძნებას 2003 წლის 1 იანვრიდან, როგორც -ის მანდატის გაგრძელებას კოორდინირებული კანონის უზენაესობის პროგრამის ფარგლებში. საბჭომ წაახალისა კოორდინაცია -ს, -სა და უმაღლეს წარმომადგენელს შორის, რათა უზრუნველყოფილიყო პასუხისმგებლობების გადაბარება საერთაშორისო პოლიციის სამუშაო ჯგუფიდან -ზე. ასევე, მხარი დაუჭირა ბოსნია და ჰერცეგოვინაში საერთაშორისო სამოქალაქო იმპლემენტაციის ძალისხმევის ოპტიმიზაციას. -ს უნდა განეხორციელებინა ბოსნიის პოლიციის მონიტორინგი და წვრთნა, ასევე მდგრადი ინსტიტუტების შექმნა ან რეფორმირება ევროკავშირის სტანდარტების შესაბამისად.

საბოლოოდ, 1396-ე რეზოლუციამ კიდევ ერთხელ დაადასტურა ის მნიშვნელობა და საბოლოო უფლებამოსილება, რომელსაც საბჭო ანიჭებდა უმაღლეს წარმომადგენელს დეიტონის შეთანხმების შესრულების პროცესში ორგანიზაციებისა და სააგენტოების საქმიანობის კოორდინაციის საქმეში.
გაეროს უშიშროების საბჭოს რეზოლუცია 1741

გაეროს უშიშროების საბჭოს რეზოლუცია 1741 მიღებულია ერთხმად 2007 წლის 30 იანვარს. ერიტრეასა და ეთიოპიას შორის შექმნილ ვითარებაზე ყველა რეზოლუციის, განსაკუთრებით 1320 (2000), 1430 (2003), 1466 (2003), 1640 (2005), 1681 (2006) და 1710 (2006) რეზოლუციების ხელახალი დადასტურების შემდგომ, უშიშროების საბჭომ 2007 წლის 31 ივლისამდე, ექვსი თვის ვადით გაახანგრძლივა ეთიოპიასა და ერიტრეაში გაეროს მისიის მანდატი.

რეზოლუცია
დაკვირვებები
უშიშროების საბჭომ კიდევ ერთხელ დაადასტურა მხარდაჭერა ორი ქვეყნის სამშვიდობო პროცესისადმი, ალჟირის შეთანხმების სრული შესრულებისა და ერიტრეა-ეთიოპიის სასაზღვრო კომისიის გადაწყვეტილებისადმი, რაც რეგიონში ხანგრძლივი მშვიდობისთვის მნიშვნელოვანია.

საბჭომ კვლავ დაადასტურა დროებითი უსაფრთხოების ზონის მთლიანობა და პატივისცემა, და შეაქო რთულ პირობებში მუშაობისთვის.

მოქმედებები
-ის მანდატი ექვსი თვით გაგრძელდა. საბჭომ დაამტკიცა -ის ჯარების შემადგენლობის რეკონფიგურაცია 2300-დან 1700 სამხედრო მოსამსახურემდე, მათ შორის 230 სამხედრო დამკვირვებლის ჩათვლით. საბჭომ მოითხოვა, რომ ერიტრეამ შეასრულოს 1640 რეზოლუცია დროებითი უსაფრთხოების ზონიდან თავისი ჯარებისა და ტექნიკის გაყვანით, ხოლო ეთიოპიამ მიიღოს ერიტრეა-ეთიოპიის სასაზღვრო კომისიის გადაწყვეტილება ორმხრივ საზღვართან დაკავშირებით. გარდა ამისა, ეთიოპიასაც და ერიტრეასაც მოეთხოვათ მაქსიმალური თავშეკავება და მუქარისა და ძალის გამოყენებისგან თავის არიდება.

ამავდროულად, დემარკაციის პროცესში პროგრესის არარსებობის გამო სინანულის გამოთქმით, საბჭომ მოუწოდა ყველა მხარეს, სრულად ითანამშრომლონ -სთან დემარკაციის პროცესში და უზრუნველყონ აუცილებელი დახმარებით, მხარდაჭერით, დაცვითა და საჭირო წვდომით.

საერთაშორისო თანამეგობრობას ეთხოვა -ის მუდმივი მხარდაჭერა და 1177 (1998) რეზოლუციით დაარსებულ სატრესტო ფონდში შენატანების განხორციელება. გაეროს გენერალურ მდივანს პან გი მუნს დაევალა პროგრესის შესახებ ანგარიშის წარდგენა 2007 წლის აპრილის ბოლომდე.
გაეროს უშიშროების საბჭოს რეზოლუცია 1133

გაეროს უშიშროების საბჭოს რეზოლუცია 1133 ერთხმად მიიღეს 1997 წლის 20 ოქტომბერს — დასავლეთ საჰარის შესახებ ყველა წინა რეზოლუციის დადასტურებისა და 1131-ე (1997) რეზოლუციის გახსენების შემდეგ, საბჭომ დასავლეთ საჰარაში რეფერენდუმის ჩატარების გაეროს მისიას მანდატი 1998 წლის 20 აპრილამდე გაუგრძელა.

ხელი მოეწერა ახალ შეთანხმებებს დასავლეთ საჰარისთვის გაეროს „დარეგულირების გეგმის“ იმპლემენტაციის შესახებ. საბჭომ კიდევ ერთხელ დაადასტურა თავისი მტკიცე ნება დასავლეთ საჰარის ხალხისთვის თვითგამორკვევის მიზნით თავისუფალი, სამართლიანი და მიუკერძოებელი რეფერენდუმის ჩატარებასთან დაკავშირებით. ასევე, გამოხატულ იქნა კმაყოფილება მაროკოსა და პოლისარიოს ფრონტის თანამშრომლობის გამო გენერალური მდივნის პირად წარმომადგენელთან, ჯეიმს ბეიკერ -სთან.

ამ თვალსაზრისით, ორივე მხარეს მოუწოდეს, გაეგრძელებინათ თანამშრომლობა გაერთიანებულ ერებთან „დარეგულირების გეგმის“ სრული იმპლემენტაციის გზით. -ს მანდატი გაგრძელდა, რათა მისიას გაეგრძელებინა ამომრჩეველთა იდენტიფიკაციის სამუშაოები; ამასთან, მისია გაფართოვდა და მოიცვა 9 ცენტრი და დამატებით 298 თანამშრომელი.მოსალოდნელი იყო, რომ პროცესი 1998 წლის 31 მაისისთვის დასრულდებოდა. საბოლოოდ, გენერალურ მდივანს, კოფი ანანს, ეთხოვა 1997 წლის 15 ნოემბრამდე წარედგინა ამომწურავი ანგარიში, რომელიც მოიცავდა რეფერენდუმის დეტალურ გეგმას, განრიგს და ფინანსურ მხარეს, ხოლო შემდგომ, ყოველ 60 დღეში ერთხელ — ანგარიში „დარეგულირების გეგმის“ იმპლემენტაციის შესახებ.